Seun sterf bo-op treinArgieffoto ŉ 15-jarige seun het noodlottige beserings opgedoen terwyl hy bo-op ŉ trein gestaan het naby die Maraisburg-treinstasie in Roodepoort. Volgens Werner Vermaak, woordvoerder van ER24, is paramedici en lede van die polisie se honde-eenheid Vrydag omstreeks 14:00 na die toneel ontbied . “Omstanders het paramedici by hul aankoms na die trein geneem wat naby aan die stasie gestaan het en waar die seun op een van die treinwaens was. “Treindienste in die omgewing is opgeskort sodat daar toegang tot die bokant van die trein gekry kon word.” Volgens Vermaak is die seun bo-op die trein dood verklaar en is sy liggaam kort daarna verwyder. Die presiese omstandighede rondom die voorval word ondersoek.